1. ปัจจัยความเสี่ยง

จากลักษณะของธุรกิจของบริษัท แลนด์แอนด์เฮ้าส์ จำกัด (มหาชน) (“บริษัท”)
ปัจจัยความเสี่ยงที่อาจเกิดขึ้นและผลกระทบที่จะมีต่อการดำเนินงานในอนาคต เป็นดังนี้ คือ

1.1 ความเสี่ยงเรื่องราคาต้นทุนวัสดุก่อสร้าง

เมื่อลูกค้ามาจองซื้อบ้าน บริษัทต้องใช้เวลาในการก่อสร้างบ้านเป็นเวลาประมาณ 8-12 เดือน
ซึ่งในช่วงเวลาดังกล่าวราคาวัสดุก่อสร้างอาจมีการปรับตัวสูงขึ้น
ซึ่งจะเป็นการเพิ่มต้นทุนและทำให้บริษัทมีกำไรลดลง อย่างไรก็ตาม
บริษัทมีโครงการในมือค่อนข้างมาก
จึงทำให้บริษัทมีอำนาจต่อรองกับผู้รับเหมาและผู้ค้าวัสดุก่อสร้างค่อนข้างสูง
จึงทำให้บริษัทมีความเสี่ยงทางด้านนี้น้อยลง
และในปัจจุบันบริษัทได้หันมาใช้นโยบายบ้านสร้างก่อนขายแทนที่จะเป็นการสร้างเมื่อลูกค้ามาจองซื้อบ้าน
จึงทำให้บริษัททราบต้นทุนราคาวัสดุก่อสร้างที่ใช้สร้างบ้านก่อนที่จะขายและโอนให้กับลูกค้าต่อไป
ซึ่งสัดส่วนการขายบ้านสร้างก่อนขายต่อบ้านสั่งสร้าง ในปี 2544 เท่ากับ ร้อยละ 70 ต่อร้อยละ 30
และในปี 2545 สัดส่วนดังกล่าวเท่ากับ ร้อยละ 82 ต่อร้อยละ 18

1.2 ความเสี่ยงเรื่องการค้างรับชำระเงินจากลูกค้า

บริษัท และบริษัทย่อยมีบ้านคงค้างที่ยังไม่โอนให้ลูกค้า ณ วันที่ 31 ธันวาคม ใน 3 ปีที่ผ่านมา ดังนี้

(ล้านบาท)

  ---------------------------------- ----------- ----------- -------------
                                     2545        2544        2543

  มูลค่าที่ขายแล้วแต่ยังไม่ได้โอน             1,190.70    3,704.76    4,080.31

  จำนวนเงินดาวน์ที่ได้รับชำระแล้ว           366.99      933.35      886.99

  จำนวนเงินที่ค้างชำระค่าโอนซื้อบ้าน         823.71      2,771.41    3,193.32
  ---------------------------------- ----------- ----------- -------------

เนื่องจากในอดีต บริษัทจะใช้วิธีการสั่งสร้าง โดยจะได้รับชำระเงินค่าซื้อบ้าน
เมื่อสร้างบ้านเสร็จและส่งมอบให้กับลูกค้า เมื่อเทียบจำนวนเงินที่ค้างชำระค่าโอนซื้อบ้านระหว่างปี
2544 กับ ปี 2543 มีจำนวนลดลง 421.91 ล้านบาท เนื่องจากในปี 2544 บ้านที่บริษัทขายร้อยละ
70 เป็นบ้านสร้างก่อนขาย และปี 2545 สัดส่วนดังกล่าวเท่ากับร้อยละ 82
ซึ่งมีระยะเวลาในการวางเงินดาวน์เพียง 1-2 งวด และเปรียบเทียบระหว่างปี 2544 กับ ยอด ณ
31/12/45 จำนวนเงินที่ค้างชำระค่าโอนซื้อบ้านลดลงจำนวน 1,947.70 ล้านบาท
บ้านที่ค้างโอนจึงลดลงอย่างต่อเนื่อง
ส่วนความเสี่ยงในเรื่องเงินค้างชำระค่าโอนซื้อบ้านของบริษัทและบริษัทย่อยนั้นมีไม่มากนัก
เนื่องจากลูกค้าที่ต้องการซื้อบ้านสร้างก่อนขายนั้น
มีความพร้อมทางการเงินสามารถชำระเงินได้ตรงตามเวลาที่กำหนดไว้
ทำให้จำนวนเงินที่ค้างชำระค่าโอนซื้อบ้านมีแนวโน้มที่ลดลง

1.3 ความเสี่ยงเรื่องการสร้างบ้านก่อนขาย

ในปัจจุบันบริษัทได้เปลี่ยนนโยบายจากเดิมที่ส่วนใหญ่จะเป็นการสร้างบ้านเมื่อลูกค้ามาจอง
มาเป็นการสร้างบ้านก่อนขาย
ในลักษณะนี้บริษัทจะต้องใช้เงินทุนล่วงหน้าในการก่อสร้างบ้านสูงมากขึ้นกว่าเดิม
เพราะจะไม่ได้รับเงินจากลูกค้าที่จะมาเป็นเงินทุนหมุนเวียนในระหว่างการก่อสร้าง
และความเสี่ยงที่จะต้องขายบ้านให้ได้ภายหลังจากการสร้างเสร็จแล้ว
แต่จากการที่ทางบริษัทได้มีการศึกษาพฤติกรรมผู้บริโภค
โดยสำรวจความคิดเห็นของลูกค้าเมื่อเข้าชมโครงการ ในเรื่องของงบประมาณ, ขนาดของที่ดิน
และแบบบ้าน เป็นต้น
นอกจากนี้ได้ใช้ข้อมูลในอดีตของสินค้าในโครงการมาศึกษาความต้องการของลูกค้า
และมีการเพิ่มมูลค่าของสินค้าโดยการตกแต่งต่อเติมจากมาตรฐาน
ประกอบกับการที่ลูกค้าเริ่มมีความนิยมที่จะซื้อบ้านที่ได้สร้างเสร็จหรือใกล้จะเสร็จแล้ว
เพราะในอดีตมีผู้ประกอบการหลายรายที่ไม่สามารถสร้างและส่งมอบบ้านให้กับลูกค้าได้ตามสัญญาอันเนื่องมาจากสภาวะเศรษฐกิจที่ถดถอย
ทำให้ลูกค้ามีความพอใจและเต็มใจที่จะซื้อบ้านสร้างก่อนขายมากกว่า
ซึ่งจะทำให้ความเสี่ยงจากการขายบ้านสร้างก่อนขายลดลง

1.4 ความเสี่ยงจากอัตราแลกเปลี่ยน

หลังจากที่รัฐบาลประกาศใช้ระบบอัตราแลกเปลี่ยนลอยตัว
ทำให้บริษัทประสบผลขาดทุนจากอัตราแลกเปลี่ยน เนื่องจากบริษัท มีเงินกู้สกุลดอลลาร์ และ เยน
จำนวนหนึ่ง ณ วันที่ 31 ธันวาคม 2540 บริษัท
มีผลขาดทุนจากอัตราแลกเปลี่ยนจากการที่ค่าเงินบาทได้อ่อนตัวลงจากประมาณ 26 บาท เป็น
47.55 บาทต่อหนึ่งดอลลาร์สหรัฐ จำนวน 4,925.3 ล้านบาท
และมีกำไรจากอัตราแลกเปลี่ยนจำนวน 1,720.00, 49.34, และ 133.89 ล้านบาทในปี 2541,
2542 และ 2543 ตามลำดับ
บริษัทได้เล็งเห็นถึงความเสี่ยงของความผันผวนของอัตราแลกเปลี่ยนดังกล่าว ดังนั้นในปี 2544
บริษัทจึงได้ทำสัญญา Cross Currency Swap กับสถาบันการเงินแห่งหนึ่งในจำนวนเงิน 8
ล้านเหรียญสหรัฐ ส่วนเงินกู้สกุลเยนจำนวน 1,100 ล้านเยน บริษัทก็ยังได้มีการทำสัญญา Forward
Contract ไว้เรียบร้อยแล้ว
คงเหลือเงินตราต่างประเทศที่บริษัทไม่ได้ประกันความเสี่ยงไว้เพียงจำนวน 250 ล้านเยนเท่านั้น
อย่างไรก็ตาม หนี้เงินตราต่างประเทศทั้งหมด บริษัทได้ชำระคืนหมดสิ้นแล้วในปี 2545
ดังนั้นบริษัทจึงคงเหลือหุ้นกู้แปลงสภาพต่างประเทศทั้งจำนวน 8.133 ล้านเหรียญสหรัฐ
ซึ่งไม่มีความเสี่ยงจากอัตราแลกเปลี่ยนเนื่องจากได้กำหนดอัตราแลกเปลี่ยนตายตัวไว้ที่ 25.20
บาทต่อ 1 เหรียญสหรัฐ และครบกำหนดชำระคืนในวันที่ 29 เมษายน 2546
ดังนั้นบริษัทจึงไม่มีความเสี่ยงในอัตราแลกเปลี่ยนอีกแล้วในปัจจุบัน

1.5 ความเสี่ยงจากการปรับโครงสร้างหนี้ของบริษัทและบริษัทย่อย

ในปี 2543 การเจรจาปรับโครงสร้างหนี้กับเจ้าหนี้ทั้งในและต่างประเทศ ได้เสร็จสิ้นเรียบร้อยแล้ว
อย่างไรก็ตามบริษัทและบริษัทย่อย
ก็ยังมีความเสี่ยงในเรื่องการชำระคืนดอกเบี้ยและเงินต้นให้แก่เจ้าหนี้สถาบันการเงิน
ซึ่งถ้าหากบริษัทไม่สามารถชำระคืนเงินต้นและดอกเบี้ยได้ตามเงื่อนไขในสัญญาการปรับโครงสร้างหนี้แล้วธนาคารเจ้าหนี้มีสิทธิที่จะคิดอัตราดอกเบี้ยในอัตราสูงสุดที่กำหนดไว้
และมีสิทธิเรียกคืนเงินต้นทั้งหมดได้ทันทีซึ่งจะเกิดความเสียหายต่อผลการดำเนินงานและงบการเงินของบริษัทในอนาคตได้
แต่ที่ผ่านมาบริษัทและบริษัทย่อยสามารถชำระดอกเบี้ยได้ตามกำหนดเวลา
และชำระคืนเงินต้นก่อนกำหนดเวลาที่ได้ตกลงไว้กับเจ้าหนี้
ดังนั้นจึงทำให้มียอดคงเหลือของหนี้ที่ปรับโครงสร้างเพียง 537.76 ล้านบาท
(ดังรายละเอียดตารางข้างล่าง) จากยอดหนี้คงเหลือ ณ 31 ธ.ค. 2544 จำนวน 5,215.84
ล้านบาท

ยอดหนี้ที่มีการปรับโครงสร้างหนี้ ณ 31 ธันวาคม 2545

+-----------+---------------+----------+-----------------------------+
| บริษัท      | รายการ        | จำนวนหนี้  | เงื่อนไขการปรับโครงสร้างหนี้      |
|           |               |          |                             |
|           |               | (ล้านบาท) |                             |
+===========+===============+==========+=============================+
| LHM       | หนี้ที่เป็นเงินบาท  | 537.76   | ชำระดอกเบี้ย                  |
|           |               |          | และเริ่มคืนเงินต้นในช่วงตั้งแต่ปี2545 |
|           |               |          | เป็นต้นไป                     |
|           |               |          | ชำระคืนเงินต้นให้แล้วเสร็จในปี     |
|           |               |          | 2550                        |
+-----------+---------------+----------+-----------------------------+
| รวม       |               | 537.76   |                             |
+-----------+---------------+----------+-----------------------------+

LHM = บจ. แอล.เอช. เมืองใหม่

1.6
ความเสี่ยงจากการการค้ำประกันหนี้สินและการให้กู้ยืมเงินแก่บริษัทย่อยและบริษัทร่วมและบริษัทอื่น

บริษัทได้ค้ำประกันหนี้สินให้กับ บริษัทย่อย บริษัทร่วม บริษัทอื่น และลูกค้า ณ วันที่ 31 ธันวาคม
2545 ดังต่อไปนี้

1. บริษัทร่วม ได้แก่

1.1 บริษัท ควอลิตี้คอนสตรัคชั่นโปรดัคส์ จำกัด (Q-CON) จำนวน 205.00 ล้านบาท

ความสามารถในการชำระหนี้ของ Q-CON หากดูจากงบการเงิน ณ 31 ธันวาคม 2545* จะเห็นว่า
Q-CON มีสินทรัพย์อยู่ 799.75 ล้านบาท ในขณะที่มีหนี้สินอยู่ 534.07 ล้านบาท แสดงให้เห็นว่า
หากเจ้าหนี้เรียกหนี้คืนทั้งหมดทันที Q-CON
จะไม่สามารถชำระหนี้ให้ได้หมดเนื่องจากมีทรัพย์สินส่วนใหญ่จะอยู่ในรูปของโรงงานและเครื่องจักร
แต่ Q-CON ได้มีการเจรจาปรับโครงสร้างหนี้โดยธนาคารได้ลดหนี้ให้บางส่วนในปี 2545
และยืดระยะเวลาการชำระหนี้ออกไปโดยจะเริ่มชำระหนี้ตั้งแต่ปี 2546-2557 ทำให้ Q-CON
ไม่มีปัญหาการชำระหนี้สินในระยะเวลาอันใกล้นี้ อย่างไรก็ตามในระยะยาว Q-CON
น่าจะมีผลการดำเนินการดีขึ้น โดยในปี 2543 เริ่มมีกำไรขั้นต้น
แต่ยังมีผลประกอบการขาดทุนสุทธิจำนวน 139.08 ล้านบาท สำหรับปี 2544 Q-CON
ก็ยังมีกำไรขั้นต้นต่อเนื่องจากปี 2543 และมีผลประกอบการขาดทุนสุทธิจำนวน 21.08 ล้านบาท
เนื่องจากยังใช้กำลังการผลิตได้ไม่เต็มที่ และภาระดอกเบี้ยจ่ายที่ยังสูงอยู่ ในปี 2545 Q-CON
มีกำไรสุทธิก่อนรายการพิเศษเท่ากับ 108.39 ล้านบาท
และมีกำไรจากการปรับโครงสร้างหนี้จำนวน 445.81 ล้านบาท รวมเป็นกำไรสุทธิเท่ากับ 554.20
ล้านบาท ดังนั้นในอนาคตหากภาวะเศรษฐกิจฟื้นได้อย่างต่อเนื่องจากปี 2545 ก็จะทำให้ Q-CON
สามารถใช้กำลังการผลิตได้เต็มที่ซึ่งจะส่งผลให้ Q-CON มีกำไรได้และสามารถชำระหนี้สินได้หมด

หมายเหตุ * งบการเงินที่ยังไม่ได้ผ่านการตรวจสอบจากผู้ตรวจสอบบัญชี
เนื่องจากบริษัทดังกล่าวไม่ได้เป็นบริษัทจดทะเบียนในตลาดหลักทรัพย์

1.2 บริษัท บางกอกเชนฮอสปิตอล จำกัด (BCH) จำนวน 2,505.43 ล้านเยน คิดเป็น 907.22
ล้านบาท และและค้ำประกันเป็นเงินบาทอีกจำนวน 332.50 ล้านบาท

ความสามารถในการชำระหนี้ของ BCH หากดูจากงบการเงินรวม ณ 31 ธันวาคม 2545*
จะเห็นว่า BCH มีสินทรัพย์อยู่ 3,591.70 ล้านบาท และมีหนี้สินอยู่ 3,194.53 ล้านบาท
แสดงให้เห็นว่า BCH มีสินทรัพย์เพียงพอที่จะชำระหนี้ได้ แต่ไม่สามารถชำระหนี้ได้ทันที
เนื่องจากสินทรัพย์ที่มีอยู่ส่วนใหญ่จะเป็นที่ดิน อาคารและอุปกรณ์ ดังนั้น BCH
จึงได้ทำการปรับโครงสร้างหนี้กับเจ้าหนี้โดยการยืดระยะเวลาชำระหนี้ออกไปให้แล้ว
ทั้งนี้ความสามารถในการชำระหนี้ในอนาคตของ BCH
ขึ้นอยู่กับภาวะเศรษฐกิจในอนาคตว่าจะฟื้นตัวหรือไม่
และขึ้นอยู่กับภาวะอุตสาหกรรมของธุรกิจโรงพยาบาลในอนาคต อย่างไรก็ตาม BCH
ได้ดำเนินงานโดยผู้บริหารที่มีความเชี่ยวชาญมากกว่า 20 ปี จึงเป็นที่รู้จักของประชาชนทั่วไป
และมีจำนวนผู้ใช้บริการเพิ่มขึ้น ในปี 2544 และ ปี 2545 BCH มีผลกำไรสุทธิเพิ่มขึ้นอย่างต่อเนื่อง

หมายเหตุ * งบการเงินที่ยังไม่ได้ผ่านการตรวจสอบจากผู้ตรวจสอบบัญชี
เนื่องจากบริษัทดังกล่าวไม่ได้เป็นบริษัทจดทะเบียนในตลาดหลักทรัพย์

2. บริษัทอื่น ได้แก่ บริษัทย่อยของ BCH คือ

บริษัท สระบุรีเวชกิจ จำกัด (SBH) จำนวน 68.34 ล้านเยน คิดเป็น 24.75 ล้านบาท

ความสามารถในการชำระหนี้ของ SBH หากดูจากงบการเงิน ณ 31 ธันวาคม 2545* จะเห็นว่า
SBH มีสินทรัพย์อยู่ 513.66 ล้านบาท ในขณะที่มีหนี้สินอยู่ 420.57 ล้านบาท แสดงให้เห็นว่า SBH
มีสินทรัพย์เพียงพอที่จะชำระหนี้ได้ แต่ไม่สามารถชำระหนี้ได้ทันที
เนื่องจากสินทรัพย์ที่มีอยู่ส่วนใหญ่จะเป็นที่ดิน อาคารและอุปกรณ์ ดังนั้น SBH
จึงได้ทำการปรับโครงสร้างหนี้กับเจ้าหนี้โดยการยืดระยะเวลาชำระหนี้ออกไป
ทั้งนี้ความสามารถในการชำระหนี้ในอนาคตขึ้นอยู่กับภาวะเศรษฐกิจในอนาคตว่าจะฟื้นตัวหรือไม่
และขึ้นอยู่กับภาวะอุตสาหกรรมของธุรกิจโรงพยาบาลในอนาคต

หมายเหตุ * งบการเงินที่ยังไม่ได้ผ่านการตรวจสอบจากผู้ตรวจสอบบัญชี
เนื่องจากบริษัทดังกล่าวไม่ได้เป็นบริษัทจดทะเบียนในตลาดหลักทรัพย์

3. ลูกค้า คิดเป็นจำนวน 44.04 ล้านบาท

ในช่วงการเกิดวิกฤตการณ์เศรษฐกิจ
ทำให้สถาบันการเงินต่างๆกำหนดมาตรการเข้มงวดในการอนุมัติสินเชื่อสำหรับลูกค้าที่ต้องการกู้เงินเพื่อซื้อบ้าน
บริษัทจึงได้ทำการพิจารณาถึงลูกค้าที่มีศักยภาพที่ดีและได้เข้าไปค้ำประกันกับทางสถาบันการเงินให้กับลูกค้าคิดเป็นจำนวนรวมทั้งสิ้น
46.88 ล้านบาท ซึ่ง ณ ปัจจุบันหนี้จำนวนนี้สามารถจำแนกเป็น 5 ประเภทดังนี้ คือ (1)
ค้ำประกันบางส่วน (2) ค้ำประกัน 3 ปี (3) ค้ำประกัน 4 ปี (4) ค้ำประกัน 5 ปี และ (5)
ค้ำประกันตลอดระยะเวลาที่กู้ (10-20 ปี)
ในการชำระหนี้ดังกล่าวลูกค้าได้ผ่อนชำระให้กับทางธนาคาร โดยการชำระหนี้ในประเภทที่ (1) –
(4) จะหมดภาระการค้ำประกันไปตามกำหนดระยะเวลา
จึงทำให้ความเสี่ยงในการค้ำประกันหนี้ให้กับลูกค้าดังกล่าวข้างต้นของบริษัทลดลง
ยกเว้นการค้ำประกันประเภทที่ (5) โดยคิดเป็นร้อยละ 12.74 ของยอดลูกค้าดังกล่าว
ซึ่งอาจจะเกิดความเสี่ยงให้กับบริษัทได้เนื่องจากเป็นการค้ำประกันหนี้ระยะยาว
แต่วงเงินที่ค้ำประกันนั้นไม่สูงมาก ซึ่งบริษัทมีความสามารถในการชำระหนี้จำนวนนี้ได้
และบริษัทไม่มีการค้ำประกันให้กับลูกค้าใดๆ เพิ่มเติมอีกแล้ว
จึงทำให้ความเสี่ยงในการค้ำประกันให้กับลูกค้าลดลง

ตารางสรุปการค้ำประกันหนี้สินของบริษัทต่อบริษัทย่อย บริษัทร่วม และบริษัทอื่น

+------+-------+----------+---------+---------+-----------------------+
| ผู้ค้ำป | ผู้ถูกค้ำ |          | จ       | ยอ      | ความคืบหน้า             |
| ระกัน | ประกัน |          | ำนวนหนี้ท | ดคงเหลือ |                       |
|      |       |          | ี่ค้ำประกัน |         |                       |
|      |       |          |         | ณ 31    |                       |
|      |       |          | ณ 31    | ธ.ค. 45 |                       |
|      |       |          | ธ.ค. 44 |         |                       |
|      |       |          |         | (       |                       |
|      |       |          | (       | ล้านบาท) |                       |
|      |       |          | ล้านบาท) |         |                       |
+======+=======+==========+=========+=========+=======================+
| บริษัท | บริษัท  | %        |         |         |                       |
|      |       | กา       |         |         |                       |
|      |       | รถือหุ้นโดย |         |         |                       |
|      |       |          |         |         |                       |
|      |       | ผู้ค้ำประกัน |         |         |                       |
+------+-------+----------+---------+---------+-----------------------+
| LH   | PF    | 99.99    | 182.27  | -       | ชำระหนี้เสร็จสิ้นแล้ว       |
+------+-------+----------+---------+---------+-----------------------+
| PF   | WV    | 0.00     | 23.36   | -       | ชำระหนี้เสร็จสิ้นแล้ว       |
+------+-------+----------+---------+---------+-----------------------+
| LH   | SR    | 99.99    | 265.83  | -       | ชำระหนี้เสร็จสิ้นแล้ว       |
+------+-------+----------+---------+---------+-----------------------+
| LH   | LHNE  | 99.99    | -       | -       | ชำระหนี้เสร็จสิ้นแล้ว       |
+------+-------+----------+---------+---------+-----------------------+
| LH   | Q-CON | 30.00    | 369.24  | 205.00  | ปรับโครงส              |
|      |       |          |         |         | ร้างหนี้กับเจ้าหนี้เสร็จสิ้นแล้ว |
+------+-------+----------+---------+---------+-----------------------+
| LH   | BCH   | 36.00    | 1       | 1       | ปรับโครงส              |
|      |       |          | ,227.79 | ,239.72 | ร้างหนี้กับเจ้าหนี้เสร็จสิ้นแล้ว |
+------+-------+----------+---------+---------+-----------------------+
| LH   | SBH   | 0.00     | 25.38   | 24.75   | ปรับโคร                |
|      |       |          |         |         | งสร้างหนี้กับเจ้าหนี้เสร็จแล้ว |
+------+-------+----------+---------+---------+-----------------------+
| LH   | ลูกค   | 0.00     | 56.01   | 44.04   | มีการผ่อนชำระคืนให้กับธนาค |
|      | ้าทั่วไป |          |         |         | ารได้ตามกำหนดเวลาทุกราย |
+------+-------+----------+---------+---------+-----------------------+

LH = บมจ. แลนด์แอนด์เฮ้าส์ PF = บจ. แปซิฟิคเรียลเอสเตท WV = บจ. เวฟดีเวลลอปเม้นท์

SR = บจ. สยามธานีเรียลเอสเตท LHNE = บจ. แลนด์แอนด์เฮ้าส์ นอร์ธอีส BCH = บจ.
บางกอกเชนฮอสปิตอล

SBH = บจ. สระบุรีเวชกิจ Q-CON = บจ. ควอลิตี้คอนสตรัคชั่นโปรดัคส์

ผลที่เลวร้ายที่สุดจากการค้ำประกันทั้ง 4 ข้อดังกล่าว บริษัทอาจต้องรับชดใช้ให้แก่เจ้าหนี้ทั้งหมด
ซึ่งจะทำให้บริษัทมีขาดทุนจากการชำระหนี้สินแทนผู้อื่นเป็นจำนวนทั้งสิ้น 1,513.51 ล้านบาท
ซึ่งโอกาสที่จะเกิดขึ้นยังไม่สามารถคาดได้ในขณะนี้

บริษัทมีเงินให้กู้ยืมแก่บริษัทย่อย บริษัทร่วม และบริษัทอื่น
(โปรดพิจารณาหมายเหตุประกอบงบการเงิน ณ 31 ธันวาคม 2545 ข้อ 5 เพิ่มเติม)
ดังรายการต่อไปนี้คือ

1. บริษัทย่อย

บริษัท แลนด์แอนด์เฮ้าส์ นอร์ธอีส จำกัด, บริษัท แลนด์แอนด์เฮ้าส์ นอร์ธ จำกัด, บริษัท แอล.
เอช. เมืองใหม่ จำกัด และบริษัท แอตแลนติก เรียลเอสเตท จำกัด จำนวน 299.00, 47.00,
145.44 และ 133.30 ล้านบาทตามลำดับ
ซึ่งบริษัทไม่ได้ตั้งค่าเผื่อหนี้สงสัยจะสูญสำหรับเงินให้กู้ยืมจำนวนนี้เนื่องจากบริษัทย่อยทั้ง 4
แห่งนี้มีมูลค่าทรัพย์สิน ณ 31 ธันวาคม 2545 ทั้งสิ้น 2,051.06 ล้านบาท สูงกว่าหนี้สินที่มีอยู่จำนวน
1,411.26 ล้านบาท (โดยรวมหนี้สินในส่วนของบริษัทไว้แล้ว) ซึ่งบริษัทเห็นว่าบริษัทย่อยทั้ง 5
แห่งจะมีกระแสเงินสดมาชำระหนี้บริษัทได้

2. บริษัทร่วม

บริษัทมีเงินให้กู้ยืมแก่บริษัท บางกอกเชน ฮอสปิตอล จำกัด จำนวน 87.50 ล้านบาท
เป็นการให้กู้ยืมในรูปของตั๋วสัญญาใช้เงินปลอดหลักทรัพย์ค้ำประกันครบกำหนดเมื่อทวงถาม
โดยบริษัทได้ตั้งค่าเผื่อไว้แล้วเต็มจำนวน และ BCH
มีการผ่อนชำระให้บริษัทตามตารางการชำระคืนด้วย

1.7 ความเสี่ยงในเรื่องความน่าเชื่อถือในตัวเลขในงบการเงิน

ปี 2545 ส่วนแบ่งผลกำไรจากบริษัทร่วมจำนวน 226.17 ล้านบาท
ที่คำนวณตามวิธีส่วนได้เสียจากบริษัทร่วม 4 แห่ง คือ Q-CON, บางกอกเชนฮอสปิตอล, ML&H
Corporation และ Cameron Global Limited
เป็นงบการเงินที่ยังไม่ได้ผ่านการตรวจสอบจากผู้สอบบัญชี
อันเป็นผลมาจากความล่าช้าในการตรวจสอบงบการเงินของบริษัทร่วมเหล่านั้น
ซึ่งเมื่อนำตัวเลขที่ยังไม่ผ่านการตรวจสอบจากบริษัทร่วมมารวมเข้ากับบริษัทตามวิธีการส่วนได้เสียอาจมีผลทำให้ตัวเลขที่แสดงในงบการเงินของปี
2545 มีความคลาดเคลื่อนไปบ้างและไม่ตรงกับฐานะการเงินที่แท้จริง
แต่อย่างไรก็ตามผลการปรับปรุงที่อาจมีขึ้นนั้นบริษัทจะทำการปรับปรุงในงบการเงินงวดถัดไป
ซึ่งในงบการเงินปีก่อน ๆ ไม่มีผลต่างที่มีนัยสำคัญต่อการเปลี่ยนแปลงงบการเงินรวม

1.8 ความเสี่ยงเรื่องผลกระทบต่อสัดส่วนการถือหุ้นของผู้ถือหุ้น (Dilution Effect)

บริษัทได้มีการจัดสรรหุ้นสามัญไว้ในอนาคตเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทซึ่งออกให้แก่ผู้ถือหุ้นเดิมจำนวน
3,118,089,560 หุ้น* และให้แก่พนักงานของบริษัทและบริษัทย่อยจำนวนทั้งสิ้น 300,000,000
หุ้น* และเพื่อเสนอขายให้แก่บุคคลในวงจำกัด (Private Placement) จำนวน
1,000,000,000 หุ้น* ดังนั้นในอนาคตหากมีผู้ใช้สิทธิใบสำคัญแสดงสิทธินี้
และภายหลังจากเสนอขายให้แก่บุคคลในวงจำกัดเต็มจำนวนแล้ว
จะมีผลกระทบทางด้านสัดส่วนการถือหุ้นของผู้ถือหุ้นลดลง (Dilution Effect)
ซึ่งอัตราส่วนการลดลงของการถือหุ้นของผู้ถือหุ้นจะขึ้นอยู่กับการใช้สิทธิในใบสำคัญแสดงสิทธิของผู้ถือหุ้นเดิมและของพนักงาน
ซึ่งผู้ถือหุ้นและผู้ถือใบสำคัญแสดงสิทธิควรพิจารณาในผลกระทบดังกล่าวนี้ด้วย

หมายเหตุ * จำนวนหุ้นตามราคาพาร์ 1 บาท